C4P

C4P — Polijas armijas artilērijas vilcējs, kurš tika izmantots Otrajā Pasaules karā. Universāls artilērijas vilcējs, kurš spēja pārvietot ne tikai vieglos lielgabalus, bet arī smago artilēriju.

Vēsture 
Tas tika veidots uz automobiļa Fiat 621 bāzes. Dzinējs tika veidots pēc franču tanku Citroën-Kegresse P17/P14/P19 un angļu tanku Vickers 6-Ton parauga. Pirmā vilcēju partija tika izgatavota 1935. gadā, bet jau no 1936. gada tika ražota sērijveidā. Kopā tika izgatavotas aptuveni 400 mašīnas.

Varianti 
Smagās artilērijas vilcējs: paredzēts 1878. gada parauga 120 mm lielgabala vai 105 mm lielgabala Schneider vilkšanai. Tika veidoti vilcēji gan ar vaļējo kabīni, gan ar kabīni pārklātu ar brezentu. 

Vieglās artilērijas vilcējs: paredzēts 1897. gada parauga 75 mm lielgabala Schneider vai 1914./1919. gada parauga 100 mm haubices Škoda vilkšanai. Papildus tam, tika ierīkoti arī divi soliņi, paredzēti trīs cilvēku vešanai uz katra.

Zenītartilērijas vilcējs: paredzēts 75 mm zenītlielgabala Strar vilkšanai. Papildus tam, tika ierīkoti arī divi soliņi (aiz vadītāja sēdekļa), paredzēti divu cilvēku vešanai uz katra.

Pielietojums 
 1. artilērijas pulks. Vilcēji tika izmantoti, lai pārvietotu 1897. gada parauga 75 mm lielgabalu Schneider, 1914./1919. gada parauga 100 mm haubici Škoda un 120 mm lielgabalus.
 10. motorizētā kavalērijas brigāde (16. vienības). Vilcēji tika izmantoti, lai pārvietotu četras 100 mm haubices un četrus 75 mm prettanku lielgabalus.
 Varšavas motorizētā brigāde (2. vienības). Vilcēji tika izmantoti, lai pārvietotu astoņus 75 mm lielgabalus.
 Lodzas armijas grupa (6. vienības). Vilcēji tika izmantoti, lai pārvietotu divpadsmit 1878. gada parauga 120 mm lielgabalus.

Ārējās saites 
 C4P vilcēja apraksts  

Artilērijas vilcēji
Polijas automašīnas